**Southern Poverty Law Center** (SPLC) er en amerikansk antirasistisk menneskerettighetsorganisasjon som ble grunnlagt i 1971 som et advokatkontor med fokus på menneskerettigheter. Southern Poverty Law Center er bl.a. kjent for sine utdanningsprogrammer for toleranse og sitt arbeid mot radikalisering og ekstremisme.

Historikk
---------

SPLC ble grunnlagt som et selskap som skulle arbeide med sivile rettigheter, og fattigdom, rasediskriminering og dødsstraff var de viktigste fokusområdene. I 1979 anla SPLC sitt første av en rekke sivile søksmål på vegne av personer som var blitt trakasserte av Ku Klux Klan og tilknyttede grupper. Disse søksmålene ble i stor grad medvirkende til at mange av disse organisasjonene ble økonomisk ribbet og oppløst.

I 1983 ble organisasjonens hovedkvarter utsatt for brannstiftelse og totalskadet. Gjerningspersonene skal ha hatt tilknytning til Ku Klux Klan. Ved flere tilfeller har sentrale personer i organisasjonen blitt utsatt for drapstrusler fra nynazister.

Liste over organisasjoner
-------------------------

SPLC publiserer årlig en liste over organisasjoner de mener fremmer hat mot minoriteter. Denne består av rundt 1000 organisasjoner, tradisjonelt dominert av rasistiske organisasjoner. Listen har i de senere år vært gjenstand for diskusjoner hvorvidt kontroversielle politiske budskap blir kategorisert som hat.

Kontroverser
------------

I 2019 trakk organisasjonens leder Richard Cohen seg etter at det hadde blitt rapportert om flere tiår med diskriminering av kvinnelige og mørkhudede ansatte i organisasjonen. Dette skjedde like etter at han hadde sparket Morris Dees som var en av organisasjonens grunnleggere og frontfigurer.

Konservative har kalt det for et paradoks at den voldelige anti-fascistiske gruppen Antifa ikke figurerer på SPLC sin liste over hatgrupper. I mars 2023 var en av organisasjonens ansatte blant de arresterte etter en hendelse som av delstatspolitiet ble karakterisert som et terrorangrep fra Antifa.

Referanser
----------

1. ↑   GRID-ID grid.430543.5[Hentet fra Wikidata]
2. ↑  «Fire damages Alabama center that battles Klan». *New York Times*. 31. juli 1983.
3. ↑  «Southern Poverty Law Center chief Richard Cohen announces resignation amid internal upheaval». *Washington Post*. 8. november 2018.
4. ↑  «Southern Poverty Law Center chief Richard Cohen announces resignation amid internal upheaval». *Los Angeles Times*. 22. mars 2019.
5. ↑  «The Reckoning of Morris Dees and the Southern Poverty Law Center». *The New Yorker*. 21. mars 2019.
6. ↑  «Southern Poverty Law Center fires co-founder Morris Dees amid employee uproar». *Los Angeles Times*. 14. mars 2019.
7. ↑  «SPLC Won’t Label Antifa a Hate Group». *Capital Research Center*. 12. september 2017.
8. ↑  «Lawyer's Arrest at Atlanta Protest Sparks Criticism of SPLC». *Newsweek*. 6. mars 2023.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Southern Poverty Law Center – kategori av bilder, video eller lyd på Commons Rediger på Wikidata
* Southern Poverty Law Center på Twitter Rediger på Wikidata

* Southern Poverty Law Center på Facebook Rediger på Wikidata

* Southern Poverty Law Center på Instagram Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** NKC
 |